«Արմենպրես»-ի փոխանցմամբ, այս մասին լրագրողների հետ ճեպազրույցում հայտարարեց ՊԵԿ փոխնախագահ Ռաֆիկ Մաշադյանը՝ նշելով, որ դա իրենց գերատեսչության ցավոտ կողմերից է, և իրենք շարունակական աշխատանք են տանում այդ ուղղությամբ: «Պետք է տեղեկացնեմ, որ առաջին հինգ ամսվա տվյալներով՝ մենք ունենք միջին աշխատավարձի բարձրացում Հայաստանում առևտրային կազմակերպություն համարվող հարկ վճարողների մասով՝ շուրջ 8 հազար դրամի չափով: Ինչու եմ ասում առևտրային հարկ վճարողների գծով, քանի որ սրանք այն կազմակերպություններն են, որոնք շահույթ են հետապնդում, իսկ ոչ առևտրայինների մասով ՊԵԿ-ը աշխատավարձերի բարձրացման անելիք չունի, քանի որ դրանք պետական կազմակերպություններ են՝ կոմիտեներ, նախարարություններ, և կատարում են հարկային գործակալի իրենց պարտականությունները և եկամտային հարկը վճարում են բյուջե»,-հայտնեց ՊԵկ փոխնախագահը։